Buat 1 alinea dalam bahasa Betawi dengan unsur ekspositori.

Dalêm bahasè Inggris, olahragè êni disêbut sêbagè artistic swimming. Namè êni digunèin sêtêlèh diganti dari synchronized swimming. Pêrgantian namè êni dilakuin supayè lêbih ngêgambarin olahragè êni sêcarè kêsêluruhan. Rênang indah ngêmaduin unsur rênang, sênam, amè nandak nyang dilakuin sêcarè bêrêgu, trio, duèt, atau tunggal amè dilombain sêcarè intêrnasional kayak padè ajang olimpiadê. Jênis olahragè êni punyè gêrakan dasar nyang cukup komplèks karna kudu mêratiin kêgancangan, dayè tahan, amè kêlênturan awak. Padè dasarnyè, gêrakan rênang indah mêrupakan gêrakan atlètik nyang dilakuin di aèr amè dikorèograpiin dêngan musik. Sêlaèn ntu, parè atlèt rênang indah ngêbutuhin kêrosaan buat ngêlakuin bêrbagè gêrakan kayak mutêr amè ngangkat sêmbari nahan napas. Mêrèka gè kudu mampu napsirin musik liwat spèkêr bawèh aèr sêmbari nyêlarasinnyè amè bêrbagè gêrakan.